สังคมข่าวหุ้นเกียรติก้อง ว่องไวยากร
หนังสือพิมพ์ข่าวหุ้นธุรกิจ กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันพุธที่ 16 กันยายน 2558 *****หุ้นผันผวนรอประชุมเฟด
16 ก.ย. 2558

หนังสือพิมพ์ข่าวหุ้นธุรกิจ กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันพุธที่ 16 กันยายน  2558  *****หุ้นผันผวนรอประชุมเฟด
***********ตลาดหุ้นทั่วโลกยังคงแกว่งตัว รอผลการประชุมเฟดวันที่ 16-17 ก.ย.นี้ เก็งกันว่าหากเฟดขึ้นดอกเบี้ย ตลาดฯคงปรับตัวลดลงก่อน และจะกลับมาดีดตัวขึ้นอีกครั้งในไม่ช้า ส่วนการประชุมกนง.วันนี้ คาดว่าน่าจะคงอัตราดอกเบี้ย  หากจะปรับยังไงก็ต้องรอดูผลประชุมเฟดก่อน ดังนั้นปัจจัยในประเทศคงไม่มีอะไรมาก แต่ต้องรอดูปัจจัยต่างประเทศมากกว่า กรอบดัชนีตลาดหุ้นปีนี้ไม่เกิน 1,460 จุด  
*******เซียนมองหุ้นลงเป็นโอกาส “ซื้อ” ที่แนวรับ 1,360 จุด โดยเน้นหุ้นที่ได้รับผลดีจากการลงทุน และการบริโภคภายในประเทศ รวมไปถึง หุ้นสื่อสาร ที่ได้รับผลดีจากความชัดเจนในการประมูลคลื่น  4 จีปลายปีนี้
*******ส่วนการ “งานมหกรรมวิเคราะห์การลงทุน” จัดโดยสมาคมนักวิเคราะห์วันนี้ คงจะมีตัวเลขทีเด็ดออกมาให้เห็นกัน ทั้งกำไร บจ. เป้าดัชนีปีนี้ไปถึงปีหน้า แถมด้วยหุ้นที่น่าลงทุน ต้องไปติดตามกันดู แต่แว่วมาว่าปีนี้กำไร บจ.ยังคงเติบโตต่อเนื่องจากปีก่อน กว่า 14.9% ฟังดูแบบนี้ก็โล่งอกไปบ้าง แม้ว่าปัจจัยภายนอกจะค่อยๆ ดีขึ้น หลังจากที่เศรษฐกิจสหรัฐฯปรับตัวเป็นขาขึ้นอย่างชัดเจน****หุ้นเด็ดราคาถูกยังมีจริง เซียนหุ้นให้ไว้พิจารณา
***********DEMCO ลั่นรายได้ปีนี้ทำสถิติสูงสุดเป็นประวัติการณ์ของบริษัท หลังได้งานใหม่ก่อสร้างโรงไฟฟ้าพลังงานลม 3 โครงการ ขนาดกำลังการผลิตรวม 126 เมกะวัตต์  เป็นงานในส่วนของ DEMCO คิดเป็นมูลค่า 2.9 พันล้านบาท โดยได้ลงนามสัญญาเมื่อวันที่ 14 ก.ย. 58 มีระยะเวลาดำเนินการ 11 เดือน แถมยังจะได้งานเพิ่มจากวินด์อีกในอนาคต หลังจากที่ WEH แต่งตัวเข้าตลาดฯในต้นปีหน้า ฟันกำไรหุ้นอีกเพียบ ราคาตอนนี้มองกันไปไกลถึง 18 บาทแล้ว
*******บ้านปูแรงไตรมาสสามดี  ขณะที่โครงการโรงไฟฟ้าถ่านหินในประเทศไทย ยังไงก็ต้องเกิด เนื่องจากเป็นนโยบายด้านพลังงานของรัฐบาล ที่จะลดการพึ่งพาพลังงานด้านอื่น ที่มีความเสี่ยงสูงรองรับการขยายตัวของอุตสาหกรรมในอนาคต
*************พระเอกตัวจริง AJD ออกอาการซึมๆ หลังจากที่ข่าวจริงพรั่งพรูกันออกมา ราคานี้อาจต้องระมัดระวังกันหน่อย เพราะมีสิทธิติดแคชฯ หากทะลุ 1.80 บาท ส่วนอาลีบาบายังต้องรอ แต่ที่ไม่ต้องรอคงเป็นตู้หยอดเหรียญที่จะออกมาเร็วๆ นี้ งานนี้ไปรองรับต่ำกว่า 1.70 จะปลอดภัยรอจังหวะขึ้นรอบใหม่
**************แบงก์ทหารไทย จะขายไม่ขายคงไม่ใช่เรื่องสำคัญ เพราะราคาตอนนี้ถือว่าน่าลงทุนแล้ว ต่ำกว่าพื้นฐานค่อนข้างมาก  หากจะเก็บไว้ลงทุนระยะปานกลางถึงระยะยาวตัวนี้เหมาะมาก กำไรแน่นอน และถ้าหากมีการขายหุ้นตัวนี้ให้กับนักลงทุนต่างชาติก็ยิ่งดีขึ้นไปอีก
*************กรุงไทย กับ กองสลากฯกลายเป็นคู่จิ้นคู่ใหม่ในวงการ  หลังที่เปิดให้จองสลากกินแบ่งฯผ่านแบงก์ เงินทองก็ไหลมาเทมา เปิดบัญชีกันยกใหญ่ ขณะที่แบงก์เองก็หัวใส เตรียมที่จะปล่อยกู้ให้บรรดายี่ปั๊ว ซาปั๊ว รายย่อย เป็นทุนซื้อสลากกินแบ่งฯแบบไม่อั้น รายได้ตรงนี้ถือว่ามาเสริมแกร่งให้กับแบงก์ ตราบใดที่คนไทยยังเล่นหวยอยู่
**************TVD ขึ้นมาค่อนข้างมากในช่วงที่ผ่านมา หลังจากราคาไปปิดต่ำกว่า 2 บาท ถ้าไม่มีดีคงไม่ขึ้น วอลุ่มก็เริ่มเข้า แบบนี้ไตรมาสสาม น่าจะมีอะไรเซอร์ไพรส์ ส่วนพันธมิตรใหม่จากญี่ปุ่นมาแน่นอน รอแค่เหตุการณ์บ้านเมืองเราสงบเท่านั้น หลังจากเกิดเหตุการณ์วางระเบิดราชประสงค์
************ธุรกิจท่องเที่ยว การบิน ยังคงโดดเด่น ล่าสุด เอเชียเอวิเอชั่น หรือ AAV มองว่าปีนี้กำไรสุทธิจะทำสถิติสูงสุดตั้งแต่ก่อตั้งบริษัท โดยได้รับผลดีจากราคาน้ำมันที่ปรับตัวลดลงไปถึง 30-40% ประกอบกับจำนวนผู้โดยสารเติบโตดีตามเป้าหมาย 14.5 ล้านคน มีอัตราส่วนบรรทุกผู้โดยสาร (load factor) ในระดับ 83% ด้วยกลยุทธ์ดึงดูดสารพัดวิธี ล่าสุดดึงกลุ่มข้าราชการ มีทั้งส่วนลด และสามารถเปลี่ยนเที่ยวบินได้ภายในวันเดียว
***********ข่าวดีของ JAS  หลังศาลพิพากษายกฟ้องคดี TT&amp;T ขอให้ “อคิวเมนท์” ขายหุ้นเพิ่มทุน “ทริปเปิลที” เมื่อศาลยกคำร้องจะส่งผลทำให้ JAS, บริษัท อคิวเมนท์ และบริษัท ทริปเปิลที สามารถดำเนินธุรกิจต่อไปได้ตามปกติโดยจะไม่ได้รับผลกระทบใดๆ   JAS ยังมีข่าวดีทั้งในเรื่องของการร่วมประมูล 4G ที่มีความคืบหน้าและมีความพร้อมเข้าร่วมประมูลเต็มที่ รวมทั้งธุรกิจเดิมบรอดแบนด์ที่เติบโตขึ้นเป็นเจ้าอันดับหนึ่งของตลาด
********** วานนี้ต่างชาติซื้อสุทธิ 875 ล้านบาท จับมือแมงเม่าบ้านเราซื้อ 429 ล้านบาท วันนี้คงจะแกว่งตัวไปมาในกรอบแคบๆ รอผลประชุมเฟดในวันศุกร์นี้ เซียนแนะเล่นหุ้นรายตัวไปก่อน***